Document ID: 32003R0418

Kommissionens forordning (EF) nr. 418/2003
af 6. marts 2003
om ændring af Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter og om berigtigelse af Kommissionens forordning (EF) nr. 257/2003
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2368/2002 af 20. december 2002 om gennemførelse af Kimberley-processens certificeringsordning for international handel med uslebne diamanter(1), senest ændret ved Kommissionens forordning 257/2003(2), særlig artikel 19, stk. 3 og 6, og artikel 20, og
ud fra følgende betragtninger:
(1) I henhold til artikel 20 i forordning (EF) nr. 2368/2002 som ændret ved Rådets forordning (EF) nr. 254/2003(3) kan listen over deltagende parter i Kimberley-processens certificeringsordning, herunder WTO-medlemmer og særskilte toldområder, der opfylder kravene i ordningen, ændres.
(2) Formandskabet for Kimberley-processens certificeringsordning og de deltagende parter har meddelt Kommissionen de relevante oplysninger om de deltagende parters status som parter, navnlig Algeriet, Brasilien, Cypern, Tjekkiet, Republikken Congo, Ungarn, Den Demokratiske Folkerepublik Korea, Malaysia, Norge, Venezuela og det særskilte toldområde Taiwan, Penghu, Kinmen og Matsu såvel som yderligere oplysninger om andre deltagende parter. Yderligere oplysninger vedrører Kina, Hongkong, Ghana, Guinea, Japan, Laos, Mauritius, Sierra Leone, Thailand, Togo, Ukraine, De Forenede Arabiske Emirater og Vietnam. Bilag II skal derfor ændres i overensstemmelse hermed.
(3) Hensigten med artikel 2 i forordning (EF) nr. 257/2003 var at begrænse anvendelsen af artikel 1, stk. 1, til en periode på tre måneder, som kunne forlænges. Artikel 2 i den pågældende ordning skal derfor berigtiges i overensstemmelse hermed.
(4) De foranstaltninger, der er fastsat i denne forordnings artikel 2, er i overensstemmelse med udtalelsen fra det udvalg, der er omhandlet i artikel 22 i forordning (EF) nr. 2368/2002 -
UDSTEDT FØLGENDE FORORDNING:
Artikel 1
Bilag II til forordning (EF) nr. 2368/2002 erstattes med bilaget til nærværende forordning.
Artikel 2
Andet sætningsled i artikel 2, i forordning (EF) nr. 257/2003 affattes således:"Artikel 1, stk. 1, i denne forordning gælder for en periode på tre måneder efter den pågældende dato."
Artikel 3
Denne forordning træder i kraft dagen efter offentliggørelsen i Den Europæiske Unions Tidende.
Denne forordning gælder til den 12. maj 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. marts 2003.

Labels: 7
3
14
11